Echipa de fotbal Farul Constanţa a anunţat că de marţi fundaşul David Kiki nu mai este jucătorul său, după ce contractul dintre cele două părţi a expirat.
Sosit în iunie 2022 la Farul, David Kiki a fost unul dintre cei mai importanţi jucători care au adus titlul de campioană pentru Farul în ediţia 2022-2023.
Internaţionalul beninez a evoluat în 74 de partide în toate competiţiile pentru Farul, reuşind două goluri şi două pase de gol, potrivit site-ului oficial al clubului.
Kiki a mai jucat în carieră la Belfort, Chamois Niortais, Brest, Red Star, toate din Franţa, Montana şi Arda Kârdjali, ambele din Bulgaria.